Aespa

**Aespa** (; estilizado como **aespa** ou **æspa**) é un grupo feminino surcoreano formado por SM Entertainment. O grupo consta de catro integrantes: Karina, Giselle, Winter e Ningning. Debutaron o 17 de novembro de 2020, co sinxelo *Black Mamba*. 

Aespa é notable por introducir o concepto de metaverso e explorar o xénero musical *hyperpop* no K-pop. Grazas a isto, converteuse nun dos grupos femininos con máis éxito de Corea do Sur, con recoñecemento tanto a nivel nacional como internacional. O seu regreso co sinxelo *Next Level* en maio de 2021 foi un éxito comercial, chegando á segunda posición en listas como Circle e K-pop Hot 100 en Corea. Aespa gañou varios premios importantes, incluíndo "Canción do ano" nos Korean Music Awards e Melon Music Awards. En outubro de 2021, lanzaron o seu primeiro miniálbum, *Savage*, e o seu sinxelo principal do mesmo nome. O EP converteuse no álbum debut dun grupo feminino de K-pop coa posición máis alta na listas *Billboard* 200 dos Estados Unidos no número 20, mentres alcanzou o número dous en Corea do Sur e marcou a súa primeira entrada no top 40 na *Billboard* Global 200. 

En xullo de 2022, Aespa lanzou o seu segundo EP *Girls*, que rompeu o récord do álbum máis vendido da historia por un grupo de K-pop feminino e converteuse no primeiro en vender un millón de copias na primeira semana de lanzamento. Tamén debutou co número tres nas listas do *Billboard* 200, tendo o seu primeiro álbum no top 10 nos Estados Unidos. O seu terceiro EP, *My World* foi lanzado en maio de 2023, alcanzando máis de dous millón de vendas e converténdose no seu segundo álbum top 10 no *Billboard* 200. En maio de 2024, o grupo lanza o seu primeiro álbum de estudio, titulado *Armageddon*. Isto foi precedido polo éxito comercial do seu sinxelo " Supernova", que se converteu na primeira canción do grupo na lista Circle Digital Chart, encabezando a lista durante once semanas, ademais do seu primeiro éxito no top 10 nas listas *Billboard* Global (excluíndo Estados Unidos). En outubro do 2024, a canción principal co mesmo nome do quinto EP de Aespa *Whiplash* converteuse no seu primeiro éxito no top 10 do *Billboard* Global 200 na posición número oito.

## Historia 
### 2016-19: Predebut 
Ningning foi presentada como parte do grupo de adestramento SM Rookies de SM Entertainment o 19 de setembro de 2016. Durante o seu tempo neste equipo, participou no segmento «Rookies Princess: Who's the Best?» do programa *My SMT* en 2016 e gravou varios *covers* para o programa surcoreano *Shining Star* en 2017.

Karina estivo catro anos adestrando na empresa antes de debutar. Durante o seu tempo como aprendiz, apareceu no videoclip da canción «Want» de Taemin, o seu compañeiro de axencia, en febreiro de 2019, e posteriormente actuou xunto a el en varios programas musicais. Karina tamén participou xunto a Kai nunha presentación para o *showcase* virtual de colaboración de SM Entertainment e Hyundai, Beyond Drive.

O logotipo de Aespa tamén foi revelado ao final do videoclip «One (Monster & Infinity)» de SuperM.

## Nome 
O seu nome é unha combinación de «æ», que significa «Experiencia Avatar X», e «aspecto», que significa «dous lados», e simboliza «encontrar o outro eu» e «experimentar un novo mundo».

## Membros
miniatura|Giselle - NingNing - Karina - Winter
* Karina  – líder, bailarina, rapeira, vocalista
* Giselle  – rapeira, vocalista
* Winter  – vocalista, bailarina

## Notas 
## Ligazóns externas